《何蒙圣挽词二首 其二》
宋代·程俱

五籍纷纶井大春，一言超诣阮参军。王门设醴重经席，藏室雠书老蠹芸。

问字毫釐分鸟迹，论文领略到皇坟。他年宿草伤心地，千里衢山隔暮云。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。